Termékfejlesztés a Ponyva-Manufaktúra Kft.-nél - FanTent legyezősátor
Creators: name: Fekete Balázs
name: Fekete Csaba
Publisher: name: Zenodo
Year: 2023
Subjects: Fan Tent
Ponyva Manufaktúra
prototípus
KFI
GINOP

description: <strong>Termékfejlesztés a Ponyva-Manufaktúra Kft.-nél</strong> <strong>Fan Tent legyező sátor</strong><br> <strong>GINOP-2.1.7-15-2016-00563</strong> <strong>A Ponyva-Manufaktúra Kft. bemutatása</strong> Vállalkozásunk 1999 februárjában indult, PVC hegesztés és konfekcionálás területén. Komoly szakmai gyakorlattal és elhatározottsággal indultunk neki az első évnek. 1999 és 2003 között egyéni vállalkozásként, 2003. évtől, mint Kft.-ként működik a Ponyva-Manufaktúra Kft. A gyártás igényeinek kielégítésére többnyire új, speciális gyártásra alkalmas, gondosan karbantartott gépek és mérőeszközök állnak rendelkezésre, melyek közül néhány beszerzésére pályázati támogatás keretében került sor (ezzel is rugalmas választ adva a vevői igényekre). A rendelkezésre álló tárgyi és személyi erőforrások biztosítják a Ponyva-Manufaktúra Kft. eredményes, dinamikus fejlődését. Munkánk szakmai jellegéből fakadóan nagyon fontos jelentőséggel bír a minőségi munkavégzés, ezért a meghatározó tevékenységünket az ISO 9001:2000 szabvány követelményeinek megfelelően végezzük. Tevékenységeinket, bővebb céginformációkat, munkáinkat a www.ponyvamanufaktura.hu weblapunk tartalmazza. <strong>A projekt során megvalósítandó fejlesztés bemutatása</strong> A mai gazdasági életben a bérekhez kapcsolódó magas járulékköltségek, már nem csak a nagyvállalatokat, hanem a kis és középvállalkozások is egyre inkább arra kényszerítik, hogy tevékenységüket minél kevesebb emberi erő felhasználásával, egyre hatékonyabban folytassák. Cégünk nagyon sok sátor építő és rendezvény szervező céggel áll kapcsolatban. Partnereink körében folyamatos piackutatást végzünk. Megkérdeztük és véleményeztettük az általunk tervezett és épített sátrak minőségét anyagait, összeszerelésének hatékonyságát. A legfontosabb kitételként az építés gyorsaságát jelölték meg. A hagyományos raszteres megoldásokkal épített sátrak állítási idejét és építőinek létszámát már nem lehet csökkenteni, tekintettel arra, hogy figyelembe kell venni a biztonságtechnikai és balesetvédelmi előírásokat. Kisebb cégek, egyéni vállalkozók, családi rendezvények, mutatványosok esetén a fent említett problémák miatt egy bizonyos maximális négyzetméter felett (100m2) már szükség volt arra, hogy a megrendeléseinket szelektáljuk. A fent leírt probléma megoldására kívántuk kifejleszteni az úgynevezett Fan Tent (legyező sátor) önhordó sátor szerkezetet, amely az elődeihez képest az építés szempontjából több előnyt is élvez. Az elsődleges különbség az, hogy az összeépített és leponyvázott acélszerkezet egy nyerges félpótkocsira van felszerelve, amely a szállítást, az állítást és a tárolást is végzi. A szerelvény a helyszínre való megérkezte után a biztonsági talpakat kiengedi. Ezután a központi hidraulikus tengelyt, amely végére a nyitható sátor fej fel van helyezve, a széttárási munka magasságban emeli, a végek összezárása után a lábak kihajtása történik, ezután az oldalponyvák kerülnek befűzésre, majd ismét a központi hidraulika segítségével a végleges magasság fölé emeli a szerkezetet. Az emelés után a lábak és az oldalak végleges rögzítése és rögzítésének ellenőrzése történik, ezt követően pedig a munkahenger a sátrat a földre helyezi. Behúzása és lehajtása után a szerelvény kihajt és megkezdődik az acélszerkezet talajhoz való rögzítése. A Fan Tent sátor (esetlegesen sátorcsalád) különböző méretekben és különböző felépítményekre is felszerelhető lesz. Több ugyanolyan méretű sátor vagy sátrak egymás mellé építhetők, így egy szállító kamion elegendő a sátor szállításához és összeszereléséhez. A körbehajtásos technológiai állítás és a közúton maximálisan szállítható méret miatt a legnagyobb átmérő 20m, a szerkezet maga pedig 12 szögű . Mindezek figyelembevételével kijelenthetjük, hogy a Fan Tent legyezősátor építése 6 emberről 2 emberre, összeállítási ideje 5-6h-ról 1-1,5h csökken. Így a vevők beruházásának a hagyományos sátor vételárának többletköltsége, a kihasználtságtól függően 1-2 éven belül megtérül. A szállítási és állítási sérülésből kevesebb keletkezik, mivel a masszív horganyzott acélszerkezetet és a fixen rajta lévő tetőt nem érik a rakodásnál, pakolásnál keletkezhető törések szakadások. <strong>A projekt keretében létrejött prototípus ismertetése</strong> <strong>Sátorszerkezeti leírás</strong> A szerkezet 9 fő tartója, 40x40x2 és 35x35x2 acél szelvényből készült rácsos tartó. A fő tartó elemek egyedi láncfűzéssel LV15-ös lézervágott alkatrészeken gördül körbe a 300mm átmérőjű acél árbóc körül. Az induló és záró elemek békazárral rögzülnek egymáshoz. A lehajtható lábak 50x50x3 acél zártszelvényből készültek. Az őket összekötő váll szelemenek 35x35x2 acél szelvényből kerültek kialakításra. A szerkezet csavaros illetve csapos kapcsolattal készült. A merevségét tovább növelve két oldalról LV6 lézervágott lemez került elhelyezésre. Felületkezelése a vas elemeknek tűzi horganyozás. A szerkezeten MEHLER 680g/m2 sűrűségő FR8212 Bs2d0 nehezen éghető műszaki PVC tetőponyva, oldalponyva került beépítésre. Talajhoz történő rögzítése Ø25x800mm hosszú bordás betonvasból készült földcövekkel történt. A sátor rendkívül szeles időjáráskor kötélzettel, spaniferes kikötéssel megerősítendő!<br> A sátor téli üzemeltetése nem megengedett!<br> Méretezési szélsebesség: 23,6 m/s (85 km/h)<br> Méretezés hó terhelésre: nem megengedett a téli használat <strong>Sátor specifikációk</strong> Sátor méretei<br> Alapterülete: 62 m2<br> Mérete: szabályos 8 szög, átló: 9,5 m, vállmagasság: 2,3 m<br> Tetőhajlás: 13 fok<br> Csúcsmagasság: 3,35 m<br> Vázszerkezet anyaga: acél szelvény<br> Ponyva anyaga: Mehler 650g/m2 PVC ponyva<br> Színe: Fehér A fejlesztés megvalósításával sor került a működés optimalizálására. Az adott termékre vonatkozó know-how-val versenytársaink nem rendelkeztek, ezért magunknak kellett a megfelelő paraméterekkel bíró technológiát kifejleszteni. Ehhez speciális és összetett szakmai ismeretekre volt szükség, melyek egy részével korábbi fejlesztéseink, tervezéseink és széleskörű szakmai tapasztalataink révén rendelkeztünk. A piacképes termék egy jelentős műszaki-szakmai háttéren alapuló, önálló fejlesztési folyamat végterméke lett, amely társaságunk és a felvevő piac jelentős része számára is újdonságnak tekinthető. A Fan Tent (legyező sátor) önhordó sátor szerkezet teljes körű megtervezése, fejlesztési programja, kidolgozása egy komplex, számos részfeladatot tartalmazó feladatrendszer összessége volt, amelyben megbízható kollégáink kiváló szakértelmükről tettek tanúbizonyságot.
description: GINOP-2.1.7-15-2016-00563